पाएं अपने शहर की ताज़ा ख़बरें और फ्री ई-पेपरडाउनलोड करें
अजमेर। राजस्थान माध्यमिक शिक्षा बोर्ड की कक्षा दसवीं की परीक्षा में सवा तीन लाख से ज्यादा परीक्षार्थी फेल हो गए हैं। आगामी शिक्षा सत्र 2013-14 में यह सरकार के लिए एक बड़ी चुनौती के रूप में उपस्थित रहेंगे। यह संख्या कितनी ज्यादा है इसका अंदाजा इसी बात से लगाया जा सकता है कि केंद्रीय माध्यमिक शिक्षा बोर्ड की दसवीं कक्षा में अजमेर जोन के शामिल हुए परीक्षार्थियों की संख्या ही 1 लाख 25 हजार 293 ही थी जिसमें पांच राज्यों के बच्चे शामिल हैं।
बोर्ड द्वारा जारी परिणाम के मुताबिक 11 लाख 70 हजार 790 परीक्षार्थी दसवीं की परीक्षा में शामिल हुए थे। इनमें से 7 लाख 67 हजार 563 पास हुए हैं। यानि ये वो विद्यार्थी हैं जो कक्षा 11वीं के लिए प्रमोट हो गए हैं। बोर्ड ने 3 लाख 27 हजार 445 परीक्षार्थियों को फेल घोषित कर दिया है। बोर्ड ने 75 हजार 782 परीक्षार्थियों को पूरक परीक्षा के योग्य घोषित किया है।
जिन्हें पूरक के योग्य घोषित किया गया उनके पास अगली कक्षा में प्रमोट होने का एक अवसर जरूर रहेगा, लेकिन पूरक को मूल घोषित परिणाम के पासिंग प्रतिशत में शामिल नहीं किया जाता है। एक प्रकार से बोर्ड पूरक को भी लगभग फेल ही मानकर चलता है। पूरक परीक्षा के बाद फेल विद्यार्थियों का आंकड़ा लगभग 50 हजार से ज्यादा और बढ़ सकता है।
ये विद्यार्थी आगामी शिक्षा सत्र में सरकार के लिए एक बड़ी चुनौती के रूप में सामने आएंगे। बोर्ड की परीक्षा में शिक्षा सत्र 2011-12 की तुलना में इस बार 1 लाख 95 हजार 539 परीक्षार्थी ज्यादा शामिल हुए हैं। पिछले शिक्षा सत्र में बोर्ड की परीक्षा में 9 लाख 75 हजार 251 परीक्षार्थी शामिल हुए थे।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn